O‘zbekiston Respublikasi aviatsiya qoidalari “O‘zbekiston Respublikasi fuqaro aviatsiyasi bortkuzatuvchilarining ishlarini tashkil etish qoidalari”ga (O‘zR AQ-95) o‘zgartirishlar kiritish haqida

Vazirlar Mahkamasining 2004-yil 26-fevraldagi 90-sonli qarori bilan tasdiqlangan O‘zbekiston Respublikasi Parvozlar xavfsizligini nazorat qilish davlat inspeksiyasi to‘g‘risidagi nizomga muvofiq buyuraman:
 1. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2007-yil 20-sentabrdagi 145-sonli buyrug‘i (ro‘yxat raqami 1733, 2007-yil 26-oktabr) (O‘zbekiston Respublikasi qonun hujjatlari to‘plami, 2007-y., 43-son, 439-modda) bilan tasdiqlangan O‘zbekiston Respublikasi aviatsiya qoidalari “O‘zbekiston Respublikasi fuqaro aviatsiyasi bortkuzatuvchilarining ishlarini tashkil etish qoidalari”ga (O‘zR AQ-95) ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. II bobning uchinchi paragrafi o‘z kuchini yo‘qotgan deb topilsin.
 2. 25-bandda:
 a) “b” kichik band o‘z kuchini yo‘qotgan deb topilsin;
 b) “e” kichik band quyidagi tahrirda bayon etilsin:
 “e) tilga tayyorlash va til bo‘yicha malaka oshirish;”.
 3. III bobning uchinchi paragrafi o‘z kuchini yo‘qotgan deb topilsin.
 4. III bobning beshinchi paragrafning nomi quyidagi tahrirda bayon etilsin:
 “5-§. Tilga tayyorlash va til bo‘yicha malaka oshirish”.
 5. 40 — 42 bandlar quyidagi tahrirda bayon etilsin:
 “40. Bortkuzatuvchilarni tilga tayyorlash va til bo‘yicha malakasini oshirish yo‘lovchilar bilan chet tillarda muomala qilish va ularga xalqaro klass bo‘yicha xizmat ko‘rsatishga o‘rgatish maqsadida amalga oshiriladi.
 41. Tilga tayyorlash va til bo‘yicha malaka oshirish kurslari quyidagilarni nazarda tutadi:
 a) fuqaro aviatsiyasida qo‘llaniladigan maxsus leksikani o‘zlashtirish;
 b) so‘zlashish nutqini mukammallashtirish.
 Fuqaro aviatsiyasi o‘quv markazida joriy qilingan qoidalarga muvofiq davlat va chet tillar bo‘yicha bilimlarni tasdiqlash uchun ekstern uslubida imtihon topshirishga yo‘l qo‘yiladi.
 42. Bortkuzatuvchilarni tilga tayyorlash va til bo‘yicha malakasini oshirish kurslarida o‘qitish aviakorxona (aviakompaniya)larning yo‘llanmalari bo‘yicha sertifikatlangan Fuqaro aviatsiyasining o‘quv markazida olib boriladi.”.